13. ΒΑΣΙΛΙΚΟΝ ΔΙΑΤΑΓΜΑ της 22/24 Σεπτ. 1936 Περί απαγορεύσεως εξαγωγής όπλων και πολεμοφοδίων εις Ισπανίαν. Εξεδόθη βάσει του ν. 5552/1932 περί τροποποιήσεως του ν. 5422 περί προστασίας του νομίσματος (τόμ. 26). Άρθρον μόνον.-Απαγορεύεται η εκ του ελληνικού εδάφους άμεσος ή έμμεσος εξαγωγή, επανεξαγωγή, και διαμετακόμισις πάντων των έστω και ήδη υπό κατασκευήν όπλων, πολεμοφοδίων, πολεμικού υλικού, αεροπλάνων, ηρμοσμένων ή εις τεμάχια, και παντός είδους πολεμικών πλοίων, προοριζομένων για την Ισπανίαν, τας ισπανικάς κτήσεις, ή την ισπανικήν ζώνην εν Μαρόκω. 